Document ID: /roh_data/filtered/fineweb-2-filterrobots_roh.jsonl.gz/56379

Uschia è l’emprima ediziun da l’inscunter da töfs era stada in lieu per star da cumpagnia e far festa.
Attracziuns e benedicziun
Sper la purschida culinarica cun tratgs tipics portugais, han ils «Piratas de Engadina» che han organisà l’inscunter, era procurà per trategniment musical, ina tenda stgaudada, in studio da tattoo mobil e perfin ina show da strip la saira tard.
Per ch’ils töffists hajan la protecziun da Dieu sin via, ha Pader Cesare, in pader portugais, benedì ils vehichels durant ina messa sut tschiel avert.
Ina part dals visitaders da la festa han perfin pernottà sin 2’107 meters sur mar en simplas tendas, malgrà l’aura pauc amiaivla e las temperaturas enturn 0 grads.